Erongo

Erongo as en regiuun uun de aafrikoons stoot Namiibia. At regiuun leit uun a waast faan’t lun. Uun a nuurd leit det Kunene Regiuun, uun a nuurduast det  Otjozondjupa Regiuun, uun a süüduast det Khomas Regiuun an uun a süüd det Hardap Regiuun. Det as efter de Erongo Berig neemd. Det hee 150.400 lidj (2011). At hoodsteed as Swakopmund.

Geografii
Det Erongo Regiuun as de seekstgratst regiuun uun Namiibia. At regiuun leit amanbi twesken 20° an 24° (faan a nuurd tu a süüd) an twesken 13° an 17° (faan a waast tu a uast). De Süüdelk Kiarkreis gungt troch a süüd faan at regiuun. A eeg faan't regiuun as amanbi 320 km lung.

Berger
De huuchst berig uun Namiibia, de Königstein, wat üüb a Brandberg as, leit uun a nuurdwaast faan't regiuun. Öler berger üüb a Brandberg san det Horn (2519 m) (de naisthuuchst berig) an det Numasfels (2518 m) (de traadhuuchst berig). Öler berger uun't regiuun san de Hohenstein (2319 m), Erongo Berig (2219 m), Omburg (2073 m), Otjipateraberg (1989 m), Witwatersberge (1861 m), Grootberg (1846 m) an Spitzkoppe (1728 m). Letjer berger san de Messum Kraater (726 m) an a Vogelfederberg (527 m).

Höölin
Nai bi de Erongo Berig lei tau höölin: det Paula Hööle an det Phillip Hööle.

Natschunaalparken
A süüd faan't regiuun as dial faan de Namiib-Naukluft Natschunaalpark. De Dorob Natschunaalpark lingt loongs a eeg faan de Ugab Struum hen tu a süüd faan de Kuiseb Struum.

Struumer
De Ugab Struum bildet dial faan't grens mä det Kunene Regiuun. De Omaruru Struum leept troch a nuurd iin uun't Atlantik tu a nuurd faan a Kap Farilhao. De Swakop Struum an de Kuiseb Struum luup troch a süüd iin uun de Walvis Bocht.

Indialing faan Ferwalting
At regiuun hee 7 woolkreiser:
 Woolkreis  Grate  Lidj Namibia Statistics Agency, Erongo 2011 Census Regional Profile. Hoodsteed Arandis  10.093  9898  Arandis Dâures  11.350  17.752  Uis Karibib  13.320  12.785  Karibib Omaruru  8577  8325  Omaruru Swakopmund    44.725  Swakopmund Walvis Bay Lun  9134  26.916  Walvis Bay Walvis Bay Steed  19  35.828  Walvis Bay

Befölkring
Spriiken
Efter det 2011 folksteeling wurt det Ovambo Spriik uun 39 prosent faan hüshualer uun’t regiuun spreegenNamibia Statistics Agency, Namibia 2011 Population and Housing Census Indicators..

Weblinks
 Websidj faan't Regiaring faan't Regiuun

Ianselefterwisen